stanford-oval/wikipedia huggingface dataset:
Tupasalot
Maantietoa

Kohde on saariryhmä, jossa on kuuden saaren muodostama tiivis kokonaisuus. On myös mahdollista, että nimellä viitataan vain kahteen suurimpaan pääsaareen. Suurin ja samalla eteläisin saari on 800 metriä pitkä, 430 metriä leveä ja sen pinta-ala on noin 22 hehtaaria. Pohjoisin saari on 600 metriä pitkä, 270 metriä leveä ja sen pinta-ala on noin 10 hehtaaria. Saarien yhteispinta-ala on 32 hehtaaria . Saarien välissä on kapea ja matala salmi, joka on kivikkoinen. Saariryhmä sijaitsee Tehinselän lounaisosassa ja Varpusenlinnanselän pohjoispuolella. Sen pohjoispuolella sijaitsee Koukku ja Virpila yhdessä muutaman muun luodon kanssa. Noin puolentoista kilometrin etäisyydellä sijaitsee Sarvisalon saariryhmän saaria. Tupasalojen kaakkoispuolella kilometrin päässä alkaa Lehtisten saariryhmän ensimmäiset saaret. Eteläinen saari on korkein ja se yltää 17 metrin korkeuteen Päijänteestä. Pohjoissaari on sitä noin viisi metriä matalampi. Pohjoissaareen on rakennettu kaksi mökkiä ja eteläsaaressa niitä on kuusi. Saaren kaakkoisrannassa on kalliojyrkänne, joka aukeaa järvelle.
Historiaa

Kuhmoisten seudun taloudellisessa kartassa vuodelta 1939 saaret on merkitty metsäsaariksi, jotka ovat autiot . Saari on autio vielä vuoden 1965 peruskartassa, mutta seuraavassa vuoden 1985 kartassa on kummallekin saarelle ilmaantunut mökki ja seuraavassa vuoden 1996 kartassa on kummassakin saaressa kaksi mökkiä.
Yksinlaulu

Yksinlaulu on itsenäinen klassinen laulusävellys, joka on tarkoitettu yksittäisen laulajan esittämäksi säestyksen kera tai ilman. Termi viittaa myös yksinlaulannan taidemuotoon. Saksalaisen musiikkiperinteen lied ja kansansävelmien sävellystulkinnat ovat merkittäviä yksinlaulun tyylisuuntia.
Katsoi myös

Aaria
Soolo
Topi Lehtipuu

Topi Valtteri Lehtipuu (s. 24. maaliskuuta 1971 Brisbane, Australia) on suomalainen, Pariisissa asuva oopperalaulaja, äänialaltaan tenori.
Opiskelu ja ura

Lehtipuu valmistui Sibelius-Akatemian musiikkikasvatuslinjalta musiikin maisteriksi pääaineenaan kuoronjohto. Hän on saanut laulunopetusta muiden muassa Howard Crookilta, Peter Lindroosilta ja Irina Gavrilovicilta.
Lehtipuu on johtanut useita kuoroja kuten Suomen Laulua ja Hämäläis-Osakunnan Laulajia sekä opettanut sovitusta Sibelius-Akatemiassa. Hän on dubannut piirroselokuvia ja tuottanut niiden musiikkia. Hän on myös aikoinaan laulanut ja soittanut viulua progerockyhtyeessä Höyry-kone (1994–1997) sekä gospelyhtyeessä Jakaranda. Topi Lehtipuu on laulanut lähes 50 virttä Yleisradion ja kirkon yhteisessä nykyvirsikirjan äänityshankkeessa (2001–2005).
Topi Lehtipuu nousi 2000-luvulla nopeasti kansainvälisesti merkittäväksi barokkimusiikin ja Mozartin oopperoiden tenoriksi. Hänen ohjelmistoonsa kuuluu sekä vanhaa että uutta musiikkia, oratorioita ja kantaatteja Bachista Monteverdiin, Einojuhani Rautavaaran Vigilia sekä muun muassa Arnold Schönbergin ja Arvo Pärtin teoksia. Hän on laulanut lukuisissa ooppera- ja barokkimusiikkilevytyksissä.
Lehtipuu oli Joroisten Musiikkipäivien taiteellinen johtaja vuosina 2004-2010. Turun musiikkijuhlien taiteellisena johtajana hän on toiminut vuosina 2010-2015. Lehtipuu aloittaa 1.10.2015 Helsingin juhlaviikkojen toiminnanjohtajana.
Oopperalaulajana

Lehtipuun ensimmäinen oopperarooli oli 1999 Mozartin Taikahuilun Tamino Pariisin Théâtre des Champs-Elysées'ssä ja sitä seuranneella Atelier Lyrique de Tourcoing -ryhmän kiertueella eri puolilla Ranskaa.  Savonlinnan oopperajuhlilla Lehtipuu esiintyi vuosina 2000 ja 2002. Suomen kansallisoopperan debyytti oli syyskaudella 2002 Cosi fan tutten Ferrando.  Vuonna 2004 Lehtipuu lauloi oopperarooleja jo Berliinin valtionoopperassa sekä Pariisin Chatelét-oopperassa ja vuonna 2006 Salzburgin musiikkijuhlilla ja Glyndebournen festivaaleilla.
Toukokuussa 2007 hän teki Espanjan Bilbaossa "Taikahuilun" Taminon roolin ja marraskuussa "Don Giovannin" Don Ottavion roolin Ranskan Toulousessa. Vuoden 2007 Helsingin juhlaviikkojen konsertissa "Helsingin Barokkiorkesteri, Höbarth & Lehtipuu" hän esitti mm. Georg Friedrich Händelin ja Johann Sebastian Bachin musiikkia. Vuoden 2009 Salzburgin musiikkijuhlilla Lehtipuu lauloi taas Ferrandona, ja keväällä 2012 Suomen kansallisoopperassa Pelléaksen roolin Claude Debussyn Pelléas ja Melisande -oopperassa.
Rooleja

Berlioz, Les Troyens/Hylas
Britten B., Albert Herring/Albert Herring
Cavalli, The Didone/Enea
Debussy, Pelléas et Mélisande/Pelléas
Eötvös, Angels in America/Lou (ensi-ilta Pariisin Châtelet-teatterissa 23.11.2004)
Eötvös, Die Tragödie des Teufels/Adam (ensi-ilta Baijerin valtionoopperassa 22.2.2010)
Gluck, Iphigenie en Tauride/Pylade
Händel, G.F., Jephtha/Jephtha
Handel, G.F., Ariodante/Lurcanio
Handel, G.F. Alcina/Oronte
Mozart, Die Entführung aus dem Serail (Ryöstö seraljista)/Belmonte
Mozart, Così Fan Tutte/Ferrando
Mozart, Don Giovanni/Ottavio
Mozart, Zauberflöte (Taikahuilu)/Tamino
Mozart, Zaïde/Gomatz
Mozart, La Finta Semplice/Fracasso
Mozart, La Finta Gardiniera/ Belfiore
Monteverdi, L'Orfeo/Apollo, Pastore
Monteverdi, L'incoronazione di Poppea/Liberto, Secundo
Rameau, Les Paladins (Paladiinit)/Athis
Stravinsky, The Rake’s Progress (Hulttion tie)/Tom Rakewell
Wagner, Die Meistersinger von Nurnberg/David
Aiheesta muualla

Helsingin Uutiset 18.12.2008 Pariisin tenorin talvimatka Helsinkiin (Arkistoitu – Internet Archive)
Tampereen Kirkkosanomat 1/22 12.1.2007, Topi Lehtipuu laulaa rakkaudesta Tampereeseen Huom. iso pdf-tiedosto
Telegraph.co.uk 24/03/2007 Catch him while you can : Rupert Christiansen meets the rising Finnish tenor Topi Lehtipuu
Classic Toulouse 9.11.2007 "Enfin Don Ottavio!" Topi Lehtipuu, Théâtre du Capitole, Don Giovanni (Arkistoitu – Internet Archive)
Operabase
The International Movie Database IMDb
Uggdalseidet

| Uggdalseidet |
| --- | --- |

 Uggdalseidet
 Koordinaatit: 60°00′22″N, 5°31′26″E 
Valtio:  Norja
Lääni:  Vestland
Kunta:  Tysnes
Pinta-ala:  
 – Maa:  0,4 km²
Väkiluku (2023):  296
 – Väestötiheys:  740 as./km²
Infobox OKVirheellinen NIMI-arvo: 
Uggdalseidet tai Uggdal on taajama Tysnesin kunnassa Vestlandin läänissä Norjassa ja kuntansa hallinnollinen keskus. Taajaman pinta-ala on 0,4 neliökilometriä ja asukasluku 296 vuonna 2023.
Kuvia

Uggdalin kirkko
Uggla

Uggla suvun aatelisvaakuna

Tunnettu vuodelta
mainittu 1517

Alkuperä
Bosgården, Västergötland Ruotsi

Kantaisä
Claes Hansson

Aateloitu
vanha (Uradel) 1517

Ruotsin ritarihuone

Introdusoitu
10. maaliskuuta ja 4. huhtikuuta 1625 välisenä aikana

Arvokkuus
aatelinen suku numero 100

Suomen ritarihuone

Introdusoitu
29 tammikuuta 1818

Arvokkuus
aatelinen suku numero 4
Uggla (suom. Pöllö) on ruotsalainen Länsi-Götanmaalta peräisin oleva aatelissuku. Suvun juuret juontavat 1600-luvulle. Uggla-sukuisia on Ruotsin lisäksi asunut muun muassa Suomessa.
Suvun henkilöitä

Alarik Uggla (1860–1908), suomalainen oopperalaulaja ja kuoronjohtaja
Claas Uggla (1614–1676), amiraali
Claes Uggla (1766–1830), suomalainen kapteeni ja valtiopäivämies
Johan Knut Valdemar Uggla (1814–1884), suomalainen vara-amiraali
Carl Alfred Uggla (1831–1912), suomalainen upseeri ja virka- ja valtiopäivämies
John Rafael Uggla (1870–1954), suomalainen juristi ja valtiopäivämies
Magnus Uggla (s. 1954), ruotsalainen laulaja ja näyttelijä
Yangquan

| Yangquan (阳泉市, Yángquán Shì) |
| --- | --- |
 Yangquanin sijainti Shanxin maakunnassa, alla sijainti Kiinassa.
 Yangquan
 Koordinaatit: 37°51′22″N, 113°33′27″E 
Valtio:  Kiina
Maakunta:  Shanxi
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  4 451 km²
Väkiluku (2010):  1 368 502
Aikavyöhyke:  UTC+8
Postinumero:  045000
Suuntanumero(t):  0353
Rekisterikilpi:  晋C
 
 www.yq.gov.cn 
Infobox OKVirheellinen NIMI-arvo: 
Yangquan (kiin. 阳泉市, pinyin: Yángquán Shì) on prefektuuritason kaupunki Kiinan Shanxin maakunnan itäosassa. Kaupungin keskusta sijaitsee linnuntietä noin 90 kilometriä maakunnan pääkaupunki Taiyuanista itään. Kaupungin väkiluku on 1,37 miljoonaa (2010) ja pinta-ala 4 451 neliökilometriä.
Prefektuuri rajoittuu pohjoisessa Xinzhoun, idässä Shijiazhuangin, etelässä Jinzhongin, sekä lännessä Taiyuanin prefektuuritason kaupunkeihin.
Hallinnollinen jako

Piirikuntatasolla kaupunki jakautuu viiteen osaan seuraavasti (numerointi kuten oheisessa kuvassa, asukasluvut vuonna 2010):
Talous

Yangqianissa on merkittävää kivihiilituotantoa. Yang Quan Coal Industry -yritys on Forbesin Global 2000 -listalla sijalla 1 887s vuonna 2014.
Galleria

Kaupungin keskustaa.
Kaupungintalo.
Rautatieasema.
Linja-autoasema.
Aiheesta muualla

Kuvia tai muita tiedostoja aiheesta Yangquan Wikimedia Commonsissa
Yangquan Travel Guide (englanniksi) (travelchinaguide.com)
Yangquan Overview (Arkistoitu – Internet Archive) (englanniksi) (chinatravel.com)
Piirikuntatason aluejako.
Yhtiöjärjestys

Yhtiöjärjestys on Suomen lain mukaan pakollinen asiakirja osakeyhtiölle. Sen vähimmäissisältö on säädetty osakeyhtiölaissa ja asunto-osakeyhtiön osalta asunto-osakeyhtiölaissa.
Yhtiöjärjestys rekisteröidään kaupparekisteriin, josta se on kenen tahansa katsottavissa.
Osakeyhtiöt

Yhtiöjärjestykseen kuuluvat osakeyhtiölain 2 luvun 3 §:n mukaan yhtiön toiminimi, kotipaikkana oleva Suomen kunta sekä toimiala. Jos yhtiö aikoo käyttää toiminimeään kaksi- tai useampikielisenä, toiminimen jokainen ilmaisu on mainittava yhtiöjärjestyksessä  (rinnakkaistoiminimet). Oikeusministeriön asetuksella voidaan säätää osakeyhtiön malliyhtiöjärjestyksestä, mutta tällaista asetusta ei ole annettu.
Patentti- ja rekisterihallituksen lyhyt malliyhtiöjärjestys on:
Asunto-osakeyhtiöt

Asunto-osakeyhtiölaissa säädetään, että asunto-osakeyhtiöllä on oltava yhtiöjärjestys. Sen sisällön vähimmäisvaatimuksista säädetään lain 1 luvun 13 §:ssä. Yhtiöjärjestyksessä on muun muassa mainittava yhtiön rakennusten sijainti, eri huoneistojen pinta-alat ja käyttötarkoitukset (huoneistoselitelmä) sekä yhtiövastikkeen määräämisen perusteet. Asunto-osakeyhtiölain vastaisen yhtiöjärjestyksen määräyksen sijasta sovelletaan asunto-osakeyhtiölakia, jollei sen voimaanpanolaissa toisin säädetä.
Yhtiöjärjestyksen muuttaminen

Osakkeenomistajat voivat päättää yhtiöjärjestyksen muuttamisesta yhtiökokouksessa. Muutoksen hyväksyminen vaatii 2/3 enemmistön yhtiökokouksessa edustetuista osakkeista ja äänistä. Yhtiöjärjestyksessä voi olla vaatimus suuremmastakin enemmistöstä tai useammasta yhtiökokouksesta. Kaikkien osakkeenomistajien suostumus vaaditaan joissakin tilanteissa. Yhtiöjärjestys voidaan muuttaa joko osittain tai kokonaan.
Muutos tulee voimaan, kun se on merkitty kaupparekisteriin.
Muualla maailmassa

Monissa maissa on Suomen yhtiöoikeutta vastaavia säännöksiä yhtiöjärjestyksestä, ruotsiksi bolagsordning, englanniksi Articles of Association, yleisnimenä "Company By-Laws".
USC Freiburg

| USC Freiburg |
| --- | --- |

Liiga:  1. Regionalliga
Perustettu:  1953
Areena:  Sepp-Glaser-Halle kapasiteetti 2 300
Kotipaikka:  Freiburg, Saksa
Värit:           
Päävalmentaja:   Oliver Mayer
Kotisivu:  www.basketball.uscfr.de
USC Freiburg on saksalainen koripalloseura Freiburgista.
Historia

USC Freiburgin perusti vuonna 1953 Freiburgin yliopisto, ja koripallo otettiin seuran ohjelmistoon vuonna 1973. Vuonna 1997 seura voitti 2. Bundesliigan, jolloin se nousi Bundesliigaan. Pääsarjassa Freiburg pelasi kahden kauden ajan ennen putoamistaan takaisin 2. Bundesliigaan. Sieltä seura ei ole onnistunut nousemaan pääsarjaan, muttei ole myöskään pudonnut sarjasta.
Aiheesta muualla

Virallinen kotisivu (saksaksi)
Turin

Turin voi tarkoittaa seuraavia:
Turin eli Torino, kaupunki Luoteis-Italiassa
Túrin, henkilöhahmo J. R. R. Tolkienin kehittämässä fantasiamaailmassa
Túrin II, Gondorin 23. käskynhaltija J. R. R. Tolkien fantasiamaailmassa
Viktor Turin (1895–1945), venäläinen elokuvakäsikirjoittaja ja -ohjaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Turin”, voi hakea sivunnimihaulla, laajalla sivunnimihaulla tai tekstihaulla.
Tunturi Maxi

Tunturi Maxi oli Tunturipyörä Oy:n valmistama mopomalli. Maxi tunnetaan myös lempinimellä ”Pappa-Tunturi”. Se on käsivaihteinen ja siinä on useimmiten kaksi vaihdetta, mutta siitä valmistettiin vuosina 1970–1973 kolmivaihteista mallia, joka poistettiin tuotannosta vähäisen kysynnän vuoksi. Toisin kuin Tunturi Start, Maxi on varustettu polkimilla jalkatappien sijasta.
Aiheesta muualla

Halavatun Papat Halavatunpapat.com. Viitattu 7.9.2018.
Tunturi -mopedi huoltokirja Personal.inet.fi/koti/mikko.hatinen/huolto/Hkirja.html. Arkistoitu 16.4.2013. Viitattu 7.9.2018. Web archive 2013
Tupashaprakkaat

| Tupashaprakkaat |
| --- | --- |
 Mattatupashaprakas (Homophron spadiceum)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Psathyrellaceae
Suku::  Tupashaprakkaat Homophron  (Britzelm.) Örstadius & E. Larss.
Lajeja
 Homophron camptopodum  Viirutupashaprakas Homophron cernuum  Homophron naucoria  Homophron naucorioides  Mattatupashaprakas Homophron spadiceum  Homophron submaculatum 
Infobox OKVirheellinen NIMI-arvo: 
Tupashaprakkaat (Homophron) on Psathyrellaceae-heimoon kuuluva sienisuku. Se sisältää aiemmin haprakkaisiin (Psathyrella) luettuja lajeja, jotka kasvavat usein tuppaina puulla.
Kuvaus

Tupashaprakkaat ovat vaihtelevan kokoisia sieniä, joilla on ruskea, kosteusmuuntuva lakki. Itiöemillä ei koskaan ole suojusta eikä siten myöskään suojusjäänteitä. Samoin kuin haprakkaat (Psathyrella) ja toisin kuin monet lähisukuiset mustesienet, tupashaprakkaat eivät vanhetessaan ”sula” mustaksi nesteeksi.
Tupashaprakkaiden itiöpöly ei ole mustaa; se on vaaleampaa kuin monilla muilla Psathyrellaceae-heimon sienillä. Itiöt ovat ellipsoideja, kooltaan pieniä tai keskikokoisia. Ituhuokonen puuttuu tai on huomaamaton. Itiökannat ovat 4-itiöiset. Kystidit ovat usein paksuseinäiset.
Levinneisyys ja elinympäristö

Tupashaprakkaiden suvulla on maailmanlaajuinen levinneisyys. Ne kasvavat usein tuppaina kannoilla, elävien puiden rungoilla ja maassa puiden ympärillä. Niitä tavataan sekä lehti- että havupuulla. Suomessa tupashaprakkaita on kaksi lajia, viirutupashaprakas (Homophron cernuum) ja mattatupashaprakas (Homophron spadiceum), jotka kasvavat lehti- ja sekametsissä sekä puistoissa.
Taksonomia

Homophron oli alun perin alasuku, jonka Max Britzelmayr kuvasi Agaricus-sukuun vuonna 1883. Britzelmayr luokitteli alasukuun kymmenen lajia. Vuonna 1951 Rolf Singer luokitteli Homophron-alasuvun haprakkaisiin (Psathyrella). Singer määritti tyyppilajiksi mattatupashaprakkaan. Myöhemmin fylogeneettiset tutkimukset ovat kuitenkin osoittaneet, että mattatupashaprakas on läheisempää sukua varjo- ja hämymustesienille kuin varsinaisille haprakkaille. Vuonna 2015 Homophron erotettiin omaksi tupashaprakkaiden suvukseen, joka sisälsi tuolloin kolme lajia.
Kladogrammi useimmista Psathyrellaceae-heimon suvuista:
Mattatupashaprakkaan itiöitä
USC Heidelberg

| USC Heidelberg |
| --- | --- |
Liiga:  Pro A
Perustettu:  1899
Areena:  OSP Rhein-Neckar kapasiteetti 1 800
Kotipaikka:  Heidelberg, Saksa
Värit:                
Päävalmentaja:   Torsten Daume
Mestaruudet:   Saksan mestaruus: 9  Saksan cup: 2 
Kotisivu:  www.usc-hd.de
USC Heidelberg on saksalainen koripalloseura Heidelbergista.
Historia

Seuran perusti vuonna 1899 Heidelbergin yliopisto. USC Heidelberg aloitti koripallotoiminnan vuonna 1952 ja viisi vuotta myöhemmin seura voitti ensimmäisen koripallon Saksan mestaruuden. Seura voitti myös seuraavien viiden vuoden aikana kaikki Saksan mestaruudet. Viimeisen mestaruutensa seura onnistui voittamaan vuonna 1977, jolloin se voitti myös Saksan cupin.
Aiheesta muualla

Virallinen kotisivu (saksaksi)
Yhdistetyn maailmancup 2014–2015

| 0 | 1 | 2 |
| --- | --- | --- |
| Yhdistetyn maailmancup 2014–2015 | Yhdistetyn maailmancup 2014–2015 |  |
Voittaja
| Kokonaiscup |  Eric Frenzel |  |
| Maiden välinen cup |  Saksa |  |
Kilpailut
| Kilpailupaikat | 11 |  |
| Henkilökohtaiset kilpailut | 17 |  |
| Joukkuekilpailut | 5 |  |
| Perutut kilpailut | 2 (joista 1 siirrettiin) |  |
| ← 2013–2014 | 2015–2016 → |  |
Yhdistetyn maailmancup 2014–2015 alkoi 29. marraskuuta 2014 Kuusamossa ja päättyi 14. maaliskuuta 2015 Oslossa. Kauden aikana järjestettiin 17 henkilökohtaista kilpailua sekä viisi joukkuekilpailua, joista kolme oli parikilpailuja.
Maailmancupin loppupisteet

| Sij>  |  | Pisteet |
| --- | --- | --- |
| 1. |  Eric Frenzel | 945 |
| 2. |  Akito Watabe | 777 |
| 3. |  Johannes Rydzek | 731 |
| 4. |  Fabian Rießle | 724 |
| 5. |  Bernhard Gruber | 684 |
| 6. |  Håvard Klemetsen | 593 |
| 7. |  Jan Schmid | 578 |
| 8. |  Magnus Moan | 553 |
| 9. |  Mikko Kokslien | 534 |
| 10. |  Lukas Klapfer | 401 |
Yläniemimaa

Yläniemimaa.
Yläniemimaa (engl. Upper Peninsula) on yksi kahdesta suuresta niemimaasta, jotka muodostavat Michiganin osavaltion. Niemimaa rajoittuu pohjoisessa Yläjärveen, idässä St. Maryyn, kaakossa Michiganjärveen ja Huronjärveen, sekä lounaassa Wisconsiniin.
Yläniemimaa käsittää 29 prosenttia Michiganin pinta-alasta, mutta vain noin 3 prosenttia Michiganin asukkaista asuu siellä.
Yläniemimaan kaupunkeihin kuuluu Marquette, Sault Ste. Marie, Escanaba, Menominee, Houghton ja Iron Mountain.
Niemimaalla sijaitsevat Yhdysvaltain ainoat piirikunnat, joissa suhteellinen enemmistö väestöstä on amerikansuomalaisia.
Aiheesta muualla

Kuvia tai muita tiedostoja aiheesta Yläniemimaa Wikimedia Commonsissa
Turina

Turina voi tarkoittaa ainakin seuraavia henkilöitä:
Ivan Turina (1980–2013), kroatialainen jalkapalloilija
Joaquín Turina (1882–1949), espanjalainen säveltäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Yksinpeli

Yksinpeli on videopeleissä esiintyvä pelimuoto, jota pelataan yksin. Pelaamiseen ei yleensä tarvita internet-yhteyttä. Yksinpelimuodoissa on usein juoni tai tekoälyvastustajat.
Historia

Useat varhaisista videopeleistä oli suunniteltu kaksinpeliin kuten PONG. Pelit kuten Computer Space ja Space Invaders olivat varhaisia yksin pelattavia kolikkopelejä.
Pelisuunnittelija Raph Kosterin mukaan yksinpelimuoto on "kummajainen", joka tulee katoamaan.
Yksinpelattavilla peleillä on kuitenkin edelleen kannatuksensa.
Parhaimmat yksinpelit

Parhaimpina yksinpeleinä pidettyjä videopelejä ovat muun muassa The Legend of Zelda: Ocarina of Time (1998), Tetris (1984) ja Super Mario 64 (1996).
Aiheesta muualla

Kuvia tai muita tiedostoja aiheesta Yksinpeli Wikimedia Commonsissa
Yhdistetyn maailmancup 2008–2009

Yhdistetyn maailmancup 2008–2009 alkoi 29. marraskuuta 2008 Kuusamossa ja päättyi 15. maaliskuuta 2009 Vikersundissa. Kauden aikana järjestettiin 23 henkilökohtaista kilpailua ja yksi joukkuekilpailu. Suomen Anssi Koivuranta voitti kokonaiskilpailun ennen Norjan Magnus Moania.
Kauden aikana kaikissa henkilökohtaisissa kilpailuissa oli vain yksi hyppykierros ja 10 kilometrin hiihto kun aikaisemmilla kausilla normaalikilpailussa on hypätty kaksi kierrosta ja hiihdetty 15 kilometriä ja sprinttikilpailussa hypätty yksi kierros ja hiihdetty 7,5 kilometriä. Myös muita kilpailumuotomuunnelmia on ollut. Kansainvälisen hiihtoliiton mukaan muutoksen tavoitteena oli selkeyttää lajia ja lyhentää kilpailupäivää.
Tulokset

| Pvm | Paikkakunta | Matka | Voittaja | Toinen | Kolmas |  |
| --- | --- | --- | --- | --- | --- | --- |
| 29.11.2008 |  Kuusamo | HS142 / 10 km |  Ronny Ackermann |  Janne Ryynänen |  Anssi Koivuranta |  |
| 30.11.2008 |  Kuusamo | HS142 / 10 km |  Anssi Koivuranta |  Janne Ryynänen |  Daito Takahashi |  |
| 06.12.2008 |  Trondheim | HS131 / 10 km |  Magnus Moan |  Jason Lamy Chappuis |  Anssi Koivuranta |  |
| 07.12.2008 |  Trondheim | HS131 / 10 km |  Anssi Koivuranta |  Björn Kircheisen |  Jason Lamy Chappuis |  |
| 13.12.2008 |  Liberec | HS134 / 10 km | peruttiin | peruttiin | peruttiin |  |
| 14.12.2008 |  Liberec | HS134 / 10 km | peruttiin | peruttiin | peruttiin |  |
| 20.12.2008 |  Ramsau | HS98 / 10 km |  Bill Demong |  Björn Kircheisen |  Jan Schmid |  |
| 21.12.2008 |  Ramsau | HS98 / 10 km |  Björn Kircheisen |  Bill Demong |  Jason Lamy Chappuis |  |
| 27.12.2008 |  Oberhof | HS140 / 10 km |  Magnus Moan |  Todd Lodwick |  Anssi Koivuranta |  |
| 28.12.2008 |  Oberhof | HS140 / 10 km |  Anssi Koivuranta |  Todd Lodwick |  Jason Lamy Chappuis |  |
| 03.01.2009 |  Schonach | HS96 / 4 x 5 km joukkuekilpailu |  Saksa |  Norja |  Itävalta |  |
| 04.01.2009 |  Schonach | HS96 / 10 km |  Anssi Koivuranta |  Bill Demong |  Björn Kircheisen |  |
| 10.01.2009 |  Val di Fiemme | HS134 / 10 km |  Björn Kircheisen |  Bernhard Gruber |  Jan Schmid |  |
| 11.01.2009 |  Val di Fiemme | HS134 / 10 km |  Magnus Moan |  Jan Schmid |  Pavel Churavý |  |
| 16.01.2009 |  Vancouver | HS140 / 10 km |  Bill Demong |  Anssi Koivuranta |  Björn Kircheisen |  |
| 17.01.2009 |  Vancouver | HS140 / 10 km |  Magnus Moan |  Björn Kircheisen |  Bill Demong |  |
| 31.01.2009 |  Chaux-Neuve | HS100 / 10 km |  Magnus Moan |  Anssi Koivuranta |  Björn Kircheisen |  |
| 01.02.2009 |  Chaux-Neuve | HS100 / 10 km |  Anssi Koivuranta |  Christoph Bieler |  Magnus Moan |  |
| 07.02.2009 |  Seefeld | HS100 / 4 x 5 km joukkuekilpailu | korvattiin Liberecissä perutulla normaalikilpailulla | korvattiin Liberecissä perutulla normaalikilpailulla | korvattiin Liberecissä perutulla normaalikilpailulla |  |
| 07.02.2009 |  Seefeld | HS100 / 10 km |  Mario Stecher |  Lukas Klapfer |  Jan Schmid |  |
| 08.02.2009 |  Seefeld | HS100 / 10 km |  Magnus Moan |  Mario Stecher |  Anssi Koivuranta |  |
| 14.02.2009 |  Klingenthal | HS140 / 10 km |  Anssi Koivuranta |  Magnus Moan |  Jan Schmid |  |
| 15.02.2009 |  Klingenthal | HS140 / 10 km |  Bill Demong |  Jason Lamy Chappuis |  Pavel Churavý |  |
18. helmikuuta – 1. maaliskuuta 2009 Maailmanmestaruuskilpailut
| 06.03.2009 |  Lahti | HS130 / 10 km |  Bill Demong |  Anssi Koivuranta |  Jason Lamy Chappuis |  |
| 07.03.2009 |  Lahti | HS130 / 10 km |  Magnus Moan |  Anssi Koivuranta |  Bill Demong |  |
| 14.03.2009 |  Vikersund | HS117 / 10 km |  Anssi Koivuranta |  Bill Demong |  Magnus Moan |  |
| 15.03.2009 |  Vikersund | HS117 / 10 km |  Bill Demong |  Petter Tande |  Mikko Kokslien |  |
Lopputulokset

Mainittuna kymmenen parasta:
| Sija | Urheilija | Maa | Pisteet |
| --- | --- | --- | --- |
| 1. | Anssi Koivuranta |  Suomi | 1461 |
| 2. | Magnus Moan |  Norja | 1350 |
| 3. | Bill Demong |  Yhdysvallat | 1160 |
| 4. | Björn Kircheisen |  Saksa | 957 |
| 5. | Jason Lamy Chappuis |  Ranska | 806 |
| 6. | Mario Stecher |  Itävalta | 630 |
| 7. | Jan Schmid |  Norja | 622 |
| 8 | Tino Edelmann |  Saksa | 593 |
| 9. | Bernhard Gruber |  Itävalta | 524 |
| 10. | Pavel Churavý |  Tšekki | 498 |
Yhtiökokous

Yhtiökokous on osakeyhtiön ylin toimielin. Yhtiökokouksessa ovat edustettuina yhtiön osakkeenomistajat eli osakkaat. Yhtiökokouksen tehtävistä on säädetty yhtiöjärjestyksessä ja osakeyhtiölaissa tai asunto-osakeyhtiölaissa, jos kyseessä on asunto-osakeyhtiö.
Myös avoin yhtiö, kommandiittiyhtiö ja osuuskunta järjestävät vastaavanlaisia kokouksia, joissa päätetään organisaation hallinnosta.